# كوينزلاند

|  |
| --- |
| Queensland (en)
 |
|

|  |  |
| --- | --- |
|  |  |

 |
| **التقسيم لإداري** |
| لبلاد | ؤسطراليا |
| لعاصيمة | بريزبان |
| لأقاليم | Shire of Aurukun Shire of Balonne Shire of Banana Barcaldine Region Shire of Barcoo Blackall-Tambo Region Shire of Boulia City of Brisbane Shire of Bulloo Cairns Region Shire of Carpentaria Cassowary Coast Region Central Highlands Region Charters Towers Region Aboriginal Shire of Cherbourg Shire of Cloncurry Shire of Cook Shire of Diamantina Aboriginal Shire of Doomadgee Shire of Etheridge Shire of Flinders Fraser Coast Region Gladstone Region غولد كوست Goondiwindi Region Gympie Region Shire of Hinchinbrook Aboriginal Shire of Hope Vale مدينة إبسوتش Isaac Region Aboriginal Shire of Kowanyama Aboriginal Shire of Lockhart River Lockyer Valley Region لوغان سيتي Longreach Region Mackay Region Aboriginal Shire of Mapoon Maranoa Region Shire of McKinlay City of Moreton Bay Shire of Mornington City of Mount Isa Shire of Murweh Aboriginal Shire of Napranum North Burnett Region Northern Peninsula Area Region Aboriginal Shire of Palm Island Shire of Paroo Aboriginal Shire of Pormpuraaw Shire of Quilpie Redland City Shire of Richmond Rockhampton Region Scenic Rim Region Somerset Region South Burnett Region Southern Downs Region Sunshine Coast Region Tablelands Region Toowoomba Region Shire of Torres Torres Strait Island Region City of Townsville Western Downs Region Whitsunday Region Shire of Winton Aboriginal Shire of Woorabinda Aboriginal Shire of Wujal Wujal Aboriginal Shire of Yarrabah جهة بوندابيرج Shire of Burdekin Shire of Burke Shire of Croydon Weipa Town |
| التأسيس | 1859 |
| تسمات على | لملكة ڤيكطوريا |
| **لجغرافيا والسكان** |
| لميساحة | 1,729,742 كم² |
| بلاصة لعالية | Mount Bartle Frere (1,611 م) |
| محادية معا | ؤسطراليا دلجانوب نيوساوت ويلز لأرض دالشمال |
| شحال دالسكان | 5,618,800 (2024) |
| **لإدارة** |
|  | Jeannette Young |
| لوزير اللول ديال كوينزلاند | ستيفن مايلز |
| **معلومات خرى** |
| التوقيت | ڭرينيتش +10 Australia/Brisbane |
| اللوغات | Ayerrerenge Garingbal Yirrk-Thangalkl Meriam Pakanha Wik-Mungkan Yugambal Bayali Mbara Garawa Barrow Point Mpalitjanh Kalau Lagau Ya Awngthim Djabugay Ndra'ngith Andegerebinha Ayabadhu Bandjalang Wik-Me'anha Wikngenchera Wakka Wakka Warluwara Kayardild Yukulta Yidiny Gubbi Gubbi Gureng Gureng Gurdjar Guwa Guugu Yalandji Gamilaraay Kalkatungu Gudang Gugu Warra Gugadj Ikarranggal Wik-Ngathan Lardil Flinders Island Yalarnnga Linngithigh Gugu Thaypan Ngawun Mbariman-Gudhinma Umbuygamu Nyawaygi Uradhi Muruwari Biri dialect Warrgamay Kunjen Alngith Anguthimri Adithinngithigh Kok-Nar Koko-Bera Pitta Pitta Kungkari Kuuk Thaayorre Kuthant Umbindhamu Kuuk Yak Mbabaram Lamu-Lamu Yanda Wuliwuli Yandruwandha Yinwum Wamin Walangama Wanyi Wik-Ngatharr Warrungu Wakabunga Umpila Tagalaka Aghu Tharrnggala Guugu Yimithirr Mayi-Kulan Githabul Darumbal Dyirbal Kriol Torres Strait Creole Yanyuwa Alyawarr Atampaya Areba Kuku-Uwanh Guwamu Bidyara Kuku-Muminh Kuku-Mu'inh Gungabula Mandandanyi Kuku-Mangk Gunya Kuku-Ugbanh Kanju Kuuku Ya'u Kunggari Margany Gugu Badhun Muluridyi Nyangga Yawarawarga Wik-Iiyanh Wik-Keyangan Wadjigu Wik-Epa Butchulla Mayi-Thakurti Olkol Angkamuthi Yiningayi Yuru |
| السيت الرسمي | لموقع الرسمي |
| كود إيزو 3166-2 | AU-QLD |
| **خريطة لجيهة** |
|  |

**كوينزلاند** (بالنݣليزية: **Queensland**) هي وحدة من لويلايات ديال ؤسطراليا وكاينة فالشرق. لعاصيمة ديالها هي بريزبان. كوينزلاند هي اللي فيها تالت أكبر عدد ديال الناس، واللي واصل تقريبا ل4 دلمليون واحد. هي التانية فالترتيب ديال لويلايات بلميساحة اللي واصلة ل1,729,742 كم².

هاد لويلاية شادّة الشمال الشرقي ديال ؤسطراليا. كانو السكان لأصليين دؤسطراليا هوما اللي جاو ليها اللولين مابين هادي 40 و65 آلف عام. ولّات من بعد تابعة للتاج دلمملكة لمتحدة من مورا ماتفرقات على نيوساوت ويلز ف1859. لمينطاقة اللي دابا فيها بريزبان كانت مركز ديال التأديب ولحبس وكانت سميتو "موريطون باي". كان مديور للحبّاسة اللي عندهو روكور عامر بلمخالفات لمعاودين فنيوساوت ويلز. لويلاية من بعد شجعات التعمير لحر، وليوما ليقتيصاد ديال لويلاية واقف على لفلاحة والسياحة ولمواريد دالطبيعة.

## لجغرافيا

لموناخ ديال كوينزلاند
كوينزلاند هي ويلاية متنوعة بزاف فالتضاريس ديالها. فيها لݣزاير ليستيوائية، لبحور بالرملة، سهول مسطحة ودايزين فيها لوديان اللي كايفيضو مرة مرة، جبال وهضاب طالعين، صحاري ناشفين، أراضي صالحة للفلاحة وبلايص عامرين بالسكان. لميساحة ديال كوينزلاند شادة 22.5% ديال لميساحة دؤسطراليا، الشي اللي مخلّيها تكون التانية فالترتيب ديال لويلايات. الطول ديال لبحور دكوينزلاند واصل ل6973 كيلوميتر، كاتزاد عليها 6374 كيلوميتر خرة من السواحل ديال لجزر.

لويلاية محادياها لأرض دالشمال من لغرب وؤسطراليا دلجانوب من لجانوب لغربي ونيوساوت ويلز من لجانوب. كاينين ستة ديال لمناطيق دلموناخ فكوينزلاند. لمينطاقة ديال لبحر دالشمال فيها كاتطيح معدّالات كبار ديال الشتا، وتقدر توصل فجبل بيليدين كير ل8000 مم فلعام. التلج نادر بزاف فكوينزلاند، واخّا كايطيح شي مرّات فلحد لجانوبي معا نيوساوت ويلز. هاد لجدوال كايعطي لموناخ ديال مدون من لويلاية:

| لمدينة | لحرارة لقليلة | لحرارة لكتيرة | شحال دليام الصافية | الشتا |
| --- | --- | --- | --- | --- |
| بريزبان | 15.7 °م (60.3 °ف) | 25.5 °م (77.9 °ف) | 113.1 | 1,149.1 مـم (45.24 بوصة) |
| ماكاي | 19.0 °م (66.2 °ف) | 26.4 °م (79.5 °ف) | 123.0 | 1,570.7 مـم (61.84 بوصة) |
| كيرنز | 21.0 °م (69.8 °ف) | 29.2 °م (84.6 °ف) | 89.7 | 1,982.2 مـم (78.04 بوصة) |
| تاونزڤيل | 19.8 °م (67.6 °ف) | 28.9 °م (84.0 °ف) | 120.9 | 1,136.7 مـم (44.75 بوصة) |

## السكان

ف2019 حسب ليحصاء اللي دارو لمكتب لؤسطرالي ديال ليحصاء هاد لأعداد دلبشري فكوينزلاند:

* بريزبان: 2,514,184
* الساحل الدهبي–تويدس هديس: 693,671
* سنشاين كوصت: 341,069
* تاونزڤيل: 181,668
* كيرنز: 153,951
* توومبا: 138,223
* ماكاي: 80,264
* روكامپتون: 79,081
* بوندابيرݣ: 71,309
* هيرڤي باي: 55,345
* ݣلاد سطون–تانوم ساندس: 45,631

## التصاور

* بريزبان هي لمدينة لعامرة ولكبيرة ديال كوينزلاند
* تاونزڤيل هي لمدينة لكبيرة ديال الشمال تاع كوينزلاند
* ݣزاير ويتصانداي
* برلامان كوينزلاند
* بحيرة ماكينزي فݣزيرة فرازر
* واد موصمان فلفصل دالشتا
* فيرمة ديال قصب السكار

## مصادر

|  |  |
| --- | --- |
|  | ويكيميديا كومنز عندا تصاور و معلومات على **كوينزلاند**. |